**2019 m. liepos mėnesio renginiai AKC ir AKC skyriuose**

|  |  |  |  |  |
| --- | --- | --- | --- | --- |
| **Data** | **Valanda** | **Pavadinimas** | **Vieta (kur vyks)** | **Aprašymas** |
| 07.05 | 18.00 | Koncertas – spektaklis „SEKSTETAS“ | AKC didžioji salė | „Sekstetas“ –  groteskiškas spektaklis-koncertas pagal Jean Anouilh pjesę „Orkestras“. Šešių moterų ir vieno pianisto koncertas netikėtai virsta jų tarpusavio santykių aiškinimosi vieta, o žiūrovai tampa spektaklio veikėjais! Veiksmas vyksta jaukioje sanatorijos kavinėje, kur lankytojai ateina pasiklausyti gražiai stilingai interpretuotų retro stiliaus kūrinių, ir net neįsivaizduoja, kas jų laukia šito „Šou“ metu. Žiūrovai turės galimybę ne tik pasiklausyti retro dainų, bet ir gauti neapsakomai didelę juoko dozę.  Spektaklio režisierė Všį „Teatras Cezario grupė“ rezidentė aktorė Brigita Arsobaitė Dalgėdė.  Vaidina muzikinio teatro aktoriai: Miglė Pivoriūnaitė, Viktorija Jaševskaja, Ugnė Mikalajūnaitė, Vaiva Kalinauskaitė Lakštauskienė, Eliza Bondarenko, Jekaterina Kotryna Chruškova, Konstantin Novopolskij.  *Bilietai Tiketoje ir Anykščių kultūros centro kasoje*  *Bilieto kaina 5 eurai* |
| 07.06 | 12.00  20.00  21.00 | Liepos 6 skirti renginiai:  Valstybinės vėliavos pakėlimo ceremonija. Akcija „Sodai Lietuvai“  Muzikos grupių „Išjunk šviesą“ (Vilnius) ir „Kely“ (Anykščiai) koncertas  Visuotinis „Tautiškos giesmės“ giedojimas. Koncerto tęsinys | Prie paminklo Laisvei,  A. Baranausko a.  Prie AKC |  |
| 07.06 | 20.30 | Tradicinis vakaras - pilietinė akcija „Čia skamba dainos lietuvaičių“ (tautiškos giesmės giedojimas) | AKC  Kavarsko sk. | Dalyvauja Kavarsko sk. mėgėjų meno kolektyvai, Kavarsko seniūnijos bendruomenės |
| 07.06 | 21.00 | Pilietinė akcija - tautiškos giesmės giedojimas | AKC Viešintų sk. |  |
| 07.06 | 20.30 | Pilietinė akcija „Tautišką giesmę giedokime kartu“ | AKC Leliūnų sk. |  |
| 07.06 | 19.30 | Pilietinė akcija - tautiškos giesmės giedojimas | AKC Kurklių sk. | Dalyvauja Utenos 3-jo amžiaus universiteto liaudiškos muzikos ansamblis „Ukvata“ (vadovė Agnė Rakauskienė) |
| 07.  13-14 | 10.00-12.00  13.00-15.00  16.00-18.00 | Premjera LUMI. Šokio spektaklis-instaliacija kūdikiams Anykščiai | AKC | Sveiki atvykę į nežemišką ir paslaptingą LUMI pasaulį. Čia galite svajoti, klajoti ir sklęsti per fantazijomis apipintą šviesos pasaką, kur neregėti švytintys objektai ir užburiantys šokėjų judesiai atsako į kiekvieną prisilietimą bei judesį…  Projekte atsiribojama nuo kasdienių kūdikiams skirtos estetikos normų. Čia siekiama neįprasto potyrio, pasitelkus judesį ir šiuolaikinį šokį, kuriama įtraukianti atmosfera. Žiūrovai kviečiami laisvai judėti erdvėje, stebėti, tyrinėti aplinką, laiką leisti aktyviai arba ilsėtis.  Gerbdami individualius mažųjų ir juos lydinčiųjų poreikius ir laiką, reikalingą mėgautis potyriu, žiūrovus kviečiame atvykti kada patogiausia ir būti kiek norisi per visas 3 šokio spektaklio valandas. — Mažieji žiūrovai – nuo 0 iki 12 mėnesių amžiaus. Kiti žiūrovai – nuo 5 metų. Į instaliacijos aikštelę prašome nesinešti maisto ir gėrimų. Mažyliams atsigaivinti – tik vanduo ir mamos pienas. Batus salėje prašome nusiauti, didesnius nešulius – palikti specialiai tam paruoštuose krepšiuose. Telefonais prašome nesinaudoti – nefotografuoti, nefilmuoti. Laikas viduje skirtas kokybiškai pabūti kartu su mažyliu. — Idėja, choreografija, apšvietimas, kostiumai: Dalija Acin Thelander Muzika: Qillannguaq Q Berthelsen Instaliacija / scenografija: Linas Kutavičius / Lightforms ir Dalija Acin Thelander Atlikimas: Šeiko šokio teatras: Agnija Šeiko, Marija Ivaškevičiūtė, Inga Kuznecova, Oksana Griaznova, Mantas Černeckas, Erikas Žilaitis Programavimas: Justas Bø Prodiuserė: Vilija Bartašiūtė Projektą iš dalies finansuoja: Lietuvos Respublikos kultūros ministerija, Lietuvos kultūros taryba, Klaipėdos miesto savivaldybė.  Bilietus platina tiketa.lt Daugiau informacijos: info@seikodancecompany.com,  +370 672 29267 |
| 07.14 | 13.00 | Tradicinis pakermošys po Škaplierinės atlaidų | AKC Kurklių sk. | Dalyvauja Kėdainių r. savivaldybės Šėtos kultūros centro folkloro ansamblis „Sidabrinė gija“ ir kaimo kapela „Rudekšna“ (vadovas Artūras Ruša) |
| 07.16 | 22.00 | Atminties valanda, skirta lakūnų S. Dariaus ir S. Girėno skrydžiui per Atlantą. Meninė kompozicija „Mirtį pralenkė garbė“ (AKC mėgėjų meno kolektyvai). Muzikinis projektas – Loretos Sungailienės Trio: Loreta Sungailienė (vokalas), Vytautas Pilibavičius (ragas, trombonas), Edgaras Sabilo (klavišiniai) | Prie Puntuko |  |
| 07.  26-28 |  | Miesto šventė „Anykščiai. Čia žmonės kuria“ ir IX Pasaulio anykštėnų suvažiavimas  (pagal atskirą programą) |  |  |
| 07.27 | 12.00 | Kraštiečių šventė „Čia mūsų namai“ | AKC Traupio sk. | Moterų šokių kolektyvo „Tėkmė“ 10-mečio paminėjimas;  sportinės varžybos, atrakcionai. |

*Organizatoriai pasilieka teisę keisti programą.*